Subject: FW: מכתב משר החינוך יואב קיש להפצה לצוותי חינוך והוראה
From: ורד מנשה <[email-masked]>
To: ורד מנשה <[email-masked]>
Date: Sun, 23 Mar 2025 11:46:00 +0000

From: יואב קיש שר החינוך <[email-masked]<mailto:[email-masked]>>
Date: Tue, Oct 15, 2024 at 5:24 PM
‪Subject: מכתב משר החינוך יואב קיש להפצה לצוותי חינוך והוראה
To: <[email-masked]<mailto:[email-masked]>>

   

צוותי חינוך יקרים,

השנה נקבע כי יום השנה לציון מלחמת חרבות ברזל יצוין גם בתאריך הלועזי וגם בתאריך העברי. בשבעה באוקטובר הזכרנו את האסון הכואב שפקד את מדינתנו, וכך נעשה גם בתאריך העברי, כ”ה בתשרי, שהוא יום החזרה מחופשת סוכות, מיד אחרי שמיני עצרת.

ביום זה נדגיש שוב את חשיבות הזיכרון, הגבורה והתקווה – ערכים שעלינו להנחיל לדור הצעיר, לכל ילד לפי גילו, יכולתו ובגרותו. עלינו לזכור את הנספים, את הסיפורים האנושיים, את הכאב ואת ההקרבה; את החטופים שחזרו ואת המחויבות המוסרית העליונה שלנו להחזיר את כולם – החיים לשיקום, והחללים לקבורה. נוכל לשתף את תלמידינו בסיפורים האישיים, בעדויות ובזיכרונות.

יחד עם הזיכרון, הגבורה ליוותה אותנו החל מאותו יום ובמשך כל הימים שבהם המלחמה נמשכת. יש לעודד את התלמידים לחשוב על גבורת הלב של מי שהתייצב במבחן הקשה הזה. ניתן לשוחח על הגיבורים שבחרו להילחם, לסייע ולתמוך במי שנזקק לעזרה, גם בתנאים הקשים ביותר. חשוב להזכיר לתלמידים כי הגבורה היא לא רק בשדה הקרב, אלא לעיתים מתבטאת גם בנכונות להקשיב, לתמוך ולסייע לזולת.

המסר החשוב ביותר שנוכל להעביר לתלמידינו הוא לשמור על התקווה. לעודד אותם להאמין בעתיד טוב יותר ולראות כיצד גם מתוך הכאב אפשר לצמוח. נוכל לעודד את התלמידים לחשוב על העתיד, על השאיפות שלהם ועל הדרכים בהן הם יכולים להשפיע על החברה. ניצור שיח על תקווה ועל האפשרות לבנות עולם טוב יותר, עולם שבו אנו לומדים מהעבר כדי ליצור עתיד משופר. דווקא במלחמה כואבת שנכפתה עלינו, נמשיך לפעול ליצירת מציאות ביטחונית ואסטרטגית טובה יותר לישראל לדורות קדימה.

ביום זה נזכור את מה שקרה, נלמד מהעבר ונחנך את תלמידינו להיות אזרחים אחראיים ומלאי תקווה. נבנה יחד חברה מתוקנת, אשר לא תשכח את הכאב ואת הגבורה ותמשיך לשאוף לעתיד טוב יותר.

ברצוני להודות לכם על היותכם מקור לחוסן, צמיחה ותמיכה עבור ילדי ישראל גם בימים של מתח, איום ודאגה. אתם, שמתמודדים כל אחת ואחד מכם עם קשיי המלחמה, עם שירות הקבע העצים ושירות המילואים שלכם או של יקיריכם, עם המחויבות לשלומם ורווחתם של התלמידים במוסדות החינוך, ולמרות הכל מבצעים את עבודתכם במסירות, ברגישות ובאכפתיות כלפי כל תלמיד וכל משפחה. אתם, ששלומות תלמידיכם וחוסנם הם נר לרגלכם, ראויים לכל תודה והוקרה.

מי ייתן ונדע ימים של ביטחון, ושלווה יחד עם חזרת תושבי הצפון לביתם, השבת כל החטופים למשפחותיהם, החלמת הפצועים ושובם בשלום של חיילי צה"ל.

אם אינכם רואים מייל זה - לחצו כאן<https://members.smoove.io/view.ashx?message=h52327528O855806318O49874O855644268&r=1014>

עדכון פרטים<https://portal.smoove.io/dg8ydm88smx8y6hnbwnr/profile/update/8ne8ntb4n8?c=he-IL> | הסרה<https://portal.smoove.io/dg8ydm88smx8y6hnbwnr/profile/unsubscribe/8ne8ntb4n8?c=he-IL> | דיווח כספאם<https://members.viplus.com/abuse,he-IL,52327528O855806318O49874O855644268.aspx?r=1014>

נשלח באמצעות smoove <https://smoove.io/he>

שימו לב! הודעה זו מקורה מחוץ למשרד החינוך. אם אינכם מכירים בוודאות את השולח, אין ללחוץ על קישורים ו\או קבצים מצורפים בהודעה זו. ויש לדווח עליה כמייל חשוד.